stanford-oval/wikipedia huggingface dataset:
חוק אזרחות הרייך
בטלות בשווייץ

החל משנת 1935, בית המשפט העליון הפדרלי של שווייץ הבהיר במספר החלטות כי בשווייץ יש לראות בחקיקה הנאצית האנטישמית - במיוחד חוק אזרחות הרייך - כעוולה המפרה עקרונות משפטיים, שמשמעותה היא שאסור ליישמה. בפועל, השלטונות התעלמו מכך בדרישת ויזה ל"לא-ארים" ב-1938, וראו התקנה בדבר דרכוני יהודים וביטול היתר ההתיישבות ליהודי גרמניה גולים מנובמבר 1941.
ספרות

וילהלם שטוקרט, הנס גלובקה : Reichsbürgergesetz vom 15. September 1935. Gesetz zum Schutze des deutschen Blutes und der deutschen Ehre vom 15. September 1935; Gesetz zum Schutze der Erbgesundheit des deutschen Volkes (Ehegesundheitsgesetz) vom 18. Oktober 1935; Nebst allen Ausführungsvorschriften und den einschlägigen Gesetzen und Verordnungen. C.H. Beck, München 1936, S. XII u. 287 (einschl. Kommentare zur deutschen Rassengesetzgebung von Stuckart).
Cornelia Essner: Die „Nürnberger Gesetze“ oder Die Verwaltung des Rassenwahns 1933–1945. Schöningh, Paderborn 2002, [[:de:Special:BookSources/3506722603|ISBN 3-506-72260-3]]. Zugleich Habil.-Schr., TU Berlin, 2000 (Volltext bei Digi20).
Walter F. Schleser: Die deutsche Staatsangehörigkeit. 4. Auflage, Verlag für Standesamtswesen, Frankfurt am Main 1980, [[:de:Special:BookSources/3801956032|ISBN 3-8019-5603-2]], Abschnitt IV: Staatsangehörigkeitsbestimmungen nach 1933 (A. Ausbürgerungsgesetze, B. Wiedergutmachung auf staatsangehörigkeitsrechtlichem Gebiet), S. 69–74.
Magnus Brechtken, Hans-Christian Jasch, Christoph Kreutzmüller (Hg.): Die Nürnberger Gesetze – 80 Jahre danach: Vorgeschichte, Entstehung, Auswirkungen. Wallstein Verlag, 2017, [[:de:Special:BookSources/9783835331495|ISBN 978-3-8353-3149-5]].
יונה אזף

| --- | --- |

 לידה:  1869 ליסקובו, בלארוס 
 פטירה:  24 באפריל 1918 (בגיל 49 בערך) ברלין, הקיסרות הגרמנית 
 מדינה:  האימפריה הרוסית 
 מקום קבורה:  בית הקברות וילמרסדורף 
 השכלה:  המכון הטכנולוגי של קרלסרוהה 
 מפלגה:  המפלגה הסוציאל-רבולוציונרית 
 
יונה אָזֵף (ברוסית: Евно Фишелевич Азеф;‏ 1869 - 24 באפריל 1918) היה סוכן כפול: ראש הארגון הטרוריסטי של המפלגה הסוציאל-רבולוציונרית הרוסית, ומרגל האוכרנה.
תולדות חייו

נולד בעיירה ליסקובה שליד הורדנה בשם יונה רוסקין בשנת 1869 במשפחה יהודית. השתלם בהנדסה. הצטרף למפלגה הסוציאל-רבולוציונרית הרוסית. בשנת 1903, לאחר מעצרו של גריגורי גרשוני הפך לראש הארגון הטרוריסטי הלוחם של המפלגה, אך בד בבד שימש גם כמרגל מטעם הבולשת הרוסית - האוכרנה, לה גילה פרטים על אודות חבריו למפלגה וחשף את תוכניותיהם.
על מנת להסיר מעליו את חשדות בני מפלגתו תכנן והוציא לפועל מספר התנקשויות בבכירי ממשל רוסיים, כשר הפנים הרוסי - סיפאגין ועוד. כמו כן הקים אזף בתי דפוס מחתרתיים, אך במקביל מסר מידע אודותם לבולשת הרוסית.
לאחר פרעות קישינב החליט אזף, כיהודי, לנקום בממשל הרוסי שארגן את הפרעות, על ידי רצח הנסיך הגדול סרגיי, דודו של הצאר, ורצח שר הפנים באותה עת, ויאצ'סלב פלבה, אך לפני ביצוע הרצח הודיע באופן חלקי למשטרה החשאית, על מנת לגרום למפעיליו שלא להורגו.
עקב הצטרפותו של אלכסי אלכסנדרוביץ' לופוחין - מפקד המחלקה השלישית באוכרנה, בשנת 1909, לשורות המפלגה המהפכנית, נחשפה זהותו הכפולה של אזף.
במשפט מפלגתי שהתקיים באותה שנה נגזר דינו למות, אך יונה אזף הצליח לברוח לברלין בירת גרמניה, שם נשא אישה וסחר בבורסה. בשנת 1915 אזף נעצר על ידי המשטרה הגרמנית בחשד שהוא סוכן פעיל של הבולשת הרוסית. הוא שוחרר רק בדצמבר 1917. בהיותו במעצר הוא חלה במחלת כליות ונפטר זמן קצר לאחר שחרורו באביב 1918 מאי-ספיקת כליות.
כמשל

בשל מרכיבי סיפורו הפך יונה אזף לדוגמה ולמשל לחפרפרת ולאדם הבוגד בארגונו; כך למשל באצ"ל, כאשר רצו לרמוז על אדם כמרגל (לדוגמה, יעקב חילביץ'), כינוהו "אזף".
לקריאה נוספת

זאב איבינסקי, מהפכה וטרור, הוצאת יאיר
Михаил Зыгарь, Империя должна умеретьː история русских революций в лицах 1900-1917, Москва: ООО «Альпина Паблишер», 2017. (בתרגום לאנגלית:  Mikhail Zygar, The Empire Must Die : Russia's Revolutionary Collapse, 1900-1917, INGRAM PUBLISHER SERVICES US, 2017).
טטמדאו

| --- | --- |

 מדינה:  מיאנמר
 תקופת הפעילות:  27 במרץ 1945 – הווה (79 שנים) 
 זרועות בצבא:  Myanmar Army  חיל האוויר של מיאנמר  Myanmar Navy  Myanmar Police Force 
 מטה:  נייפידאו 
 מנהיגות
 המפקד העליון:  מין אונג הלינג 
 ראש הצבא:  Commander-in-Chief of the Armed Forces of Myanmar, Deputy Commander-in-Chief of Defence Services
 www.cincds.gov.mm
 
רונדל חיל האוויר המיאנמרי
טטמדאו (בבורמזית: တပ်မတော်) הוא השם הרשמי של הכוחות המזוינים של מיאנמר (בורמה). הטטמדאו כפוף למשרד ההגנה ומורכב מ:
הצבא
חיל הים
חיל האוויר
כוחות ויחידות נוספים במיאנמר כוללים את כח המשטרה, אנשי המיליציה של יחידות העם, ועד 2013 כוחות הגבול, הידועים בכינוי "נה סה קהא".
בעשור השני של המאה ה-21, לא מתקיים גיוס חובה. לפיכך, כל אנשי השירות הם מתנדבים לכאורה, עם זאת החוק מאפשר גיוס חובה אם הדבר נדרש לדעת הנשיא. בפועל, נטען כי הטטמדאו מגייס מבוגרים וילדים ומשתמש באזרחים לעבודה בכפייה.
מאז עצמאות מיאנמר מבריטניה בשנת 1948, מתקיימים קרבות עקובים מדם מול ארגוני מורדים וצבאות קטנים של מיעוטים, כגון ארגוני טרור דוגמת ARSA של בני הרוהינגיה.
למרות הדיווחים השונים על שימוש באזרחים בכפייה, סקר שנערך ב-2014 על ידי המכון הרפובליקני הבינלאומי בכל רחבי מיאנמר מראה כי הצבא זכה במקום הראשון ונתפס כמוסד החיובי ביותר עם 84% מהנשאלים האומרים שהוא "חיובי מאוד" או "חיובי" לפני התקשורת, הממשלה הבורמזית והאופוזיציה.
הערות שוליים

↑    Thomas Bell, ‏Burmese army 'abducts thousands of children', The Telegraph, 30 October 2007
↑  "Survey of Burma Public Opinion: December 24, 2013 - February 1, 2014" (PDF). International Republican Institute. 1 בפברואר 2014. p. 18. נבדק ב-17 בפברואר 2015. {{cite web}}:  (עזרה)
יואב אברמוביץ'

| --- | --- |

 לידה:  1978 (בן 46 בערך) 
 מדינה:  ישראל 
 מקום לימודים:  בית הספר סם שפיגל לקולנוע ולטלוויזיה 
 פרופיל ב-IMDb
 
יואב אברמוביץ' (נולד בשנת 1978) הוא מפיק סרטים, תסריטאי ומבקר קולנוע ישראלי, סמנכ"ל קרן יהושע רבינוביץ לאמנויות תל אביב.
ביוגרפיה

סיים את לימודיו בבית הספר סם שפיגל לקולנוע וטלוויזיה אשר בירושלים. בין הסרטים אותם הפיק במסגרת לימודיו היו: "סמייל", "ליל גיוס", "צרצרים" ונוספים. בסיום לימודיו, זכה בפרס המפיק המצטיין של המחזור וכן במלגת השתלמות בחברת ההפקה "ndF" הגרמנית, והתקבל כמשתתף ל"Berlinale Talent Campus" של פסטיבל ברלין 2005.
בתום לימודיו כתב כשותף עם טל חכים את התסריט לסרט התיעודי "חוצה את הקווים" אודות טלי פחימה. בהמשך שימש כמנהל ההפקות של חברת עדן הפקות. במסגרת עבודתו בחברה, ניהל את הפקת הסרטים התיעודיים "מלון תשעה כוכבים" (במאי: עידו הר, 2006), זוכה פרס וולג'ין לשנת 2006, "האולפן" (במאי: דוד אופק, 2006) ונוספים.
אברמוביץ' החל את כתיבתו כמבקר קולנוע בשנת 1999 כמבקר הקולנוע של המקומון "כל הזמן" הירושלמי, והחל משנת 2004 התפרסמו ביקורותיו בסינדיקציה בכל רשת מקומוני מעריב. בשנים 2008-2012 כתב ביקורות קולנוע באתר האינטרנט נענע 10.
בשנת 2013 מונה לסמנכ"ל קרן יהושע רבינוביץ לאמנויות תל אביב, קרן הקולנוע הגדולה במדינה. במסגרת עבודתו בקרן, החל מ-2015 משמש אברמוביץ' גם כמנהל האמנותי בתחום סרטים עלילתיים באורך מלא, ואחראי לבחירת הסרטים הנתמכים, ולליווי וייעוץ אמנותי ליוצרים בתחום זה במהלך ההפקה. בין הסרטים שנבחרו לתמיכה בניהולו האמנותי: סיפור על אהבה וחושך, נורמן, סופל חול, מילים נרדפות, לשחרר את שולי, אגדת חורבן, המזח ובחורים טובים.
טנרק גדול-אוזן

| טנרק גדול-אוזן> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טנרקאים
תת־סדרה:: Tenrecomorpha
משפחה:: טנרקיים
תת־משפחה:: Geogalinae
סוג:: Geogale
מין:: טנרק גדול-אוזן
שם מדעי
 Geogale aurita ‏מילנה-אדואר וגרנדידייה, 1872
תחום תפוצה


טנרק גדול-אוזן (שם מדעי: Geogale aurita) הוא מין של יונק ממשפחת הטנרקיים, האנדמי לאי מדגסקר והוא המין היחיד בסוגו ובתת-משפחתו. המין מצוי בכמה יערות ושיחיות בדרום-מדגסקר ומזרחה.
תיאור

הטנרק דומה במראהו לחדף והוא קטן יחסית לקרובי משפחתו, כשהוא מגיע לאורך 60 עד 75 מ"מ, עם זנב באורך חצי מהגוף והמשקל 5 עד 8 גרם בקירוב.
יונק זה בעל פרווה קצרה וחומה-אפורה ולעיתים גם חומה אדמדמה, זנב שעיר וארוך ואוזניים בולטות וגדולות, מהם קיבל את שמו. הבטן בהירה והכפות ורודות. בניגוד לשאר הטנרקיים למין זה ישנם 34 שיניים במקום 36 והוא ייחודי בכך שהנקבות מתייחמות תוך כדי ההמלטה, מה שמאפשר להם להזדווג לפני גמילת הגורים.
טרפו העיקרי של הטנרק הוא חרקים שונים ובעיקר טרמיטים, אותם הוא מאתר באמצעות קולם. הוא עצמו עלול להיטרף בידי נחשים, נמייה צרת-פסים וכמה דורסי לילה. הטנרק ייחודי בכך שטמפרטורת הגוף שלו משתנה מעט עם הסביבה הסובבת, אם כי נקבות הרות ומניקות עשויות לשמור על טמפרטורה יציבה יותר וגבוהה.
בעבר סברו שהטנרק מצוי בירידה בטבע, אך נראה כיום שלמרות שהוא מעט נפגע מכריתת יערות, אם כי הוא מסוגל להסתדר גם בשטחי ערבות עשב, כך שאוכלוסייתו איננה פגיעה כפי שנחשב במקור.
הערות שוליים

↑  טנרק גדול-אוזן באתר הרשימה האדומה של IUCN
טריסטן ווקצ'ביץ'

| --- | --- |

 לידה:  11 במרץ 2003 (בן 21) סיינה, איטליה
 שם מלא:  טריסטן טסאליקיס ווקצ'ביץ'
 עמדה:  פאוור פורוורד, סנטר
 גובה:  2.08 מטרים
 מספר:  00
 דראפט:  בחירה מספר 42, 2023 וושינגטון ויזארדס
 קבוצות כשחקן
 2019–2022   2019–2022   2022–2024 2024–:  ריאל מדריד   ← ריאל מדריד ב'   פרטיזן בלגרד וושינגטון ויזארדס
 
טריסטן טסאליקיס ווקצ'ביץ' (בסרבית: Тристан Чаликис Вукчевић; נולד ב-11 במרץ 2003) הוא כדורסלן סרבי המשחק בעמדות הפאוור פורוורד והסנטר בוושינגטון ויזארדס מליגת ה-NBA.
קריירה

אביו, דושאן ווקצ'ביץ', הוא כדורסלן עבר, וטריסטן נולד באיטליה, בעת שאביו שיחק במונטפסקי סיינה. אמו, ג'ייד, היא אשת עסקים שוודית־יוונית ודוגמנית בגדי ים לשעבר. ווצ'ביץ' מחזיק בדרכון סרבי, שוודי ויווני, וזכאי לייצג גם את נבחרות בוסניה והרצגובינה, איטליה וספרד.
ווקצ'ביץ' גדל באיטליה, שם שיחק אביו עד לפרישתו ב-2012, ואז שבה המשפחה לאתונה וטריסטן החל לשחק במחלקת הנוער של אולימפיאקוס. בשנת 2018 הצטרף למחלקת הנוער של ריאל מדריד, ושנה לאחר מכן החל לשחק בקבוצת המילואים הבוגרת של המועדון, ואף התאמן עם הקבוצה הבכירה. ב-2 בספטמבר 2020 ערך את הופעת הבכורה שלו בקבוצה הבוגרת במשחק קדם־עונה נגד ריאל בטיס, וקלע 8 נקודות בניצחון קבוצתו 68–66. ב-11 באוקטובר ערך את הופעת הבכורה המקצוענית הראשונה שלו בניצחון קבוצתו 90–65 על גראן קנריה, ובמהלך המשחק קלע 2 נקודות והוסיף 2 ריבאונדים ב-4 דקות משחק.
ב-27 בינואר 2022 חתם בפרטיזן בלגרד הסרבית.
הערות שוליים

↑  Ringier, MAJKA ŠVEĐANKA, OTAC SA GRČKIM DRŽAVLJANSTVOM! Iz Real Madrida u REPREZENTACIJU Srbije! Kokoškov dobija veliko pojačanje, Sportal (ב־)
↑  Tristan Vukčević – Srbija pre Bosne, Grčke, Švedske, Italije i Španije, B92.net (בסרבית)
↑  Vukčević o Vukčeviću: Tristan kaže da nikad više nije trenirao, jedva čekamo da bude na spisku Srbije | MozzartSport, mozzartsport.com (בסרבית)
↑  KRV NIJE VODA: Jedan od najtalentovanijih mladih košarkaša želi da igra za Srbiju! Otac mu je bivši reprezentativac (VIDEO), kurir.rs (בסרבית)
↑  Tristan Vukcevic steals the show in debut with Real Madrid’s senior team, Eurohoops, ‏2020-09-02 (באנגלית)
↑  68-66: Segunda victoria de la pretemporada | Real Madrid CF, Real Madrid C.F. - Web Oficial (בספרדית)
↑  October 2020, Herbalife GC 65–90 Real Madrid, www.acb.com (בספרדית)
↑  Tristan Vukčević potpisao za Partizan, B92.net (בסרבית)
↑  ABA liga j.t.d, Tristan Vukčević pens multi-year contract with Partizan NIS : ABA League, ABA Liga (באנגלית)
טנריקיו

סמל הטנריקיו
טֶנריקיוֹ היא דת מונותאיסטית שמקורה ומרכזה ביפן. הדת נוסדה במאה ה-19, על ידי נקאיימה מיקי, איכרית מהעיר טנרי שבחבל קנסאי. המאמינים מכנים את נקאיימה בשם אויאסאמה. אלוהים, הידוע בכמה שמות, אך בעיקר בשם טנרי-או-נו-מיקוטו (בעברית: אלוהים האב) הביע את רצונו דרך נקאיימה ונביאים אחרים. המטרה של טנריקיו היא לקדם את שמחת החיים (ביפנית: הינוקישין).
הפעילות העיקרית של טנריקיו היא ב-16,833 מקדשים ביפן, הג'יבה (המקדש המרכזי של הדת) בעיר טנרי וקהילות אחרות ביפן. לטנריקיו יש כ-2 מיליון מאמינים ברחבי העולם, מתוכם כ-1.75 מיליון ביפן.
אמונות עיקריות

העיקרון הבסיסי ביותר של טנריקיו הוא "קשימונו-קרימונו", שמשמעותו היא שגוף האדם לא לגמרי בשליטתנו, אך מחשבותינו נמצאות בשליטתנו המלאה.
הדרך לשמחה בחיים מוגדרת כנדיבות (צדקה), והימנעות מחמדנות, אנוכיות, שנאה, כעס ושחצנות. ההתנהגויות שיש להימנע מהן, מוגדרות כשליליות, אך לא כחטאים. הן מוגדרות כ"אבק" נפשי, שברגע שהפסקת עם התנהגויות אלו, ויש לך שמחת חיים, האבק הזה מסולק מהמחשבות שלך. המאמץ להגיע לשמחת החיים לא נעשה כדי להיראות טובים כלפי הסביבה, אלא נעשה כהכרת תודה לשוגו (השגחה עליונה).
חסידי הדת מאמינים באל אחד, טנרי-או-נו-מיקוטו, היוצר וההורה האכפתי של כל בני האדם. בנוסף, הם מאמינים שהיקום הוא הגוף של אלוהים.
המטרה הרוחנית של טנריקיו היא בניית הקנרודאי, עמוד אלוהי שנמצא בג'יבה, שלפי הטנריקיו היא מרכז העולם, ממנה התחילה בריאת כדור הארץ (בדומה לאבן השתייה), והיא המקום המקשר בין טנרי-או-נו-מיקוטו והעולם האלוהי, לבין כדור הארץ והעולם הגשמי. חלק ממטרה זו היא לבצע את טקס הקאגארה סביב הקאנרודאי, שיביא את הישועה לכל בני האדם.
הרעיון שהג'יבה היא המקום ממנו נברא כדור הארץ נקרא מוטו-נו-רי, שמשמעות שמו היא עיקרון המוצא. עלייה לרגל לג'יבה מתפרשת כחזרה למוצא של עולה הרגל, ולכן הברכה "אוקארי נאסאי" (בעברית: ברוך הבא הביתה) כתובה במקומות רבים בעיר טנרי.
גלגול נשמות הוא חלק מהדת, ונקרא דנאושי - מיתה בשביל לידה מחדש. בניגוד לגלגול הנשמות הידוע מבודהיזם, אשר נפוץ ביפן אז וגם היום, עקיבה אחר אידיאל שמחת החיים אינה מבטיחה חיים מושלמים (בין אם מקביל לגן עדן, כמקובל בדתות האברהמיות, או התאיידות העצמי, כמו בבודהיזם).
אמונות חשובות אחרות:
טאנו (קבלה בשמחה) - גישה חיובית לצרות, בעיות, מחלות וקשיים.
ג'וזן-נו-שוגו- עשרה עקרונות שהיו מעורבים בבריאה, שקיימים גם ב"פוטאצו היטוצו" (סוג של "מערכות יחסים" בין גורמים שונים) ונחשבים כעקרונות שמתקיימים בעקביות בכל רחבי היקום.
שלושה שלבים מדורגים של הבנת טבעו של אלוהים:
קאמי - תפיסה של אלוהים במונחים יומיומיים.
צוקיהי - תפיסה של אלוהים כיוצר הטבע וחוקי הטבע.
אויה (בעברית: הורֶה) - תפיסה של אלוהים כהורה של כל בני האדם.
הדת משתמשת במטאפורות מחיי היומיום, לרוב מטאפורות מתחום הבנייה, כדי לעזור לחסידיה להבין את תורותיה ורעיונותיה. מטאפורות אלו ממחישות בנייה של עולם טוב יותר, צעד אחר צעד, שבו אנשים יכולים להתקדם בצורה הדרגתית ובצעדים קטנים, תוך כדי עבודה משותפת. צמיחה רוחנית בטנריקיו היא גם תהליך שבו כל מאמין, מתקדם צעד אחר צעד, בדרך ובקצב שלו.
תחומי הפעילות ומבנה ארגוני

בטנריקיו חברות קבוצות רבות, מכל תחומי החיים, בעלות מטרה משותפת של התנהגות ברוח הטנריקיו, אך לכל קבוצה ישנה דרך לבצע את המטרה. בין סוגי הקבוצות: דאיקיוקאי (בתי תפילה), צוותי סיוע לשעת חירום, צוותים רפואיים ובתי חולים, אוניברסיטאות, מוזיאונים, ספריות ובתי ספר.
היסטוריה

לפי המסורת, נקאיימה מיקי נבחרה כשליחת האלוהים בשנת 1838, לאחר שבנה ובעלה נדבקו במחלות קשות. המשפחה קראה לנזיר בודהיסטי לסלק את הרוח הרעה שגרמה למחלות. כשהנזיר עזב לכמה זמן וביקש ממיקי להשגיח על בעלה ועל בנה, היא נשלטה על ידי טנרי-או-נו-מיקוטו, שדרש כי היא תימסר לו כנביאה. בעלה של נקאיימה הסכים לבקשה כעבור שלושה ימים.
טנריפה (כדורגל)

קלוב דפורטיבו טנריפה (Club Deportivo Tenerife) היא קבוצת כדורגל ספרדית מהעיר סנטה קרוס דה טנריפה, בירת האי טנריפה, שמשחקת בסגונדה דיוויסיון.
היסטוריה

הקבוצה נוסדה בשנת 1912 כ"מועדון הספורט טנריפה", כתוצאה מאיחוד של מספר מועדונים באי. שמה של הקבוצה שונה לשמה הנוכחי בשנת 1922. במרבית שנותיה הראשונות שיחקה הקבוצה בליגות האזוריות והחובבניות עד שהעפילה לליגה הספרדית השנייה בשנת 1953. בשנת 1961 העפילה הקבוצה לראשונה בתולדותיה לליגה הספרדית הראשונה, בה הקבוצה לא שרדה וסיימה במקום ה-16 ונשרה חזרה לליגה הספרדית השנייה. בסוף שנות השישים נשרה הקבוצה לליגה הספרדית השלישית שם שיחקה במשך שלוש עונות. במשך 20 השנים הבאות שיחקה בעיקר בליגה השנייה, עם גיחות קצרות לליגה השלישית.
בשנת 1989 שבה הקבוצה לליגה הספרדית הראשונה. במשך מרבית שנותיה בליגה לא הצליחה הקבוצה לסיים בחלק העליון של הטבלה, כאשר המיקום הגבוה ביותר של הקבוצה היה המקום החמישי אותו תפסה פעמיים בשנים 1993 ו-1996.
בשנים 1992 ו-1993 איבדה פעמיים ברציפות ריאל מדריד את האליפות במגרשה של טנריפה, בשתי העונות הללו הגיעה ריאל מדריד למשחק חוץ במחזור האחרון במגרשה של טנריפה שהיא מדורגת במקום הראשון כשהיא זקוקה לניצחון שמביא לה את כתר האליפות, בשני המקרים הללו ניצחה פעמיים טנריפה ומנעה פעמיים ברציפות מריאל מדריד את האליפות, בשנת 1992 ניצחה טנריפה 2-3 אחרי שריאל מדריד הוליכה 0-2 ובשנת 1993 ניצחה טנריפה 0-2, בשני המקרים זכתה ברצלונה באליפות.
בשנת 1993, בעקבות סיומה של הקבוצה במקום החמישי בליגה, זכתה טנריפה בכרטיס לגביע אופ"א, אך הודחה כבר בשמינית הגמר על ידי יובנטוס. בשנת 1996 הצליחה הקבוצה לסיים במקום החמישי פעם נוספת והשתתפה בפעם השנייה בגביע אופ"א. בפעם הזאת הקבוצה הצליחה להתקדם יותר מבפעם שעברה, כשגברה על מכבי תל אביב, לאציו, פיינורד וברונדבי. הקבוצה נעצרה רק בחצי הגמר כשהפסידה לשאלקה הגרמנית שזכתה בגביע.
בשנת 1999 נשרה טנריפה לליגה הספרדית השנייה, 10 שנים אחרי שעלתה משם. היא חזרה לליגה הספרדית הראשונה אחרי שנתיים של היעדרות אבל לא הצליחה להחזיק מעמד יותר מעונה אחת ובשנת 2002 שוב נשרה לליגה השנייה.
רק בשנת 2009 הצליחה טנריפה לחזור לליגה הספרדית הראשונה אחרי שהקבוצה סיימה שלישית ובכך חזרה לליגה הספרדית אחרי שבע שנות היעדרות. בסוף אותה עונה הקבוצה ירדה מהלה ליגה לאחר שסיימה במקום ה-19. שנה לאחר מכן סיימה טנריפה במקום ה-20 מתוך 22 קבוצות בליגה הספרדית השנייה ובכך נשרה לליגה השלישית. הייתה זאת הפעם הראשונה מזה 24 שנים שטנריפה נושרת לליגה השלישית. שנתיים מאוחר יותר, בסוף עונת 2012/2013 שבה הקבוצה לליגה הספרדית השנייה.
הופעות באירופה

טנריפה זכתה לשחק פעמיים בגביע אופ"א. הפעם הראשונה הייתה בעונת 1993/1994 בה הגיעה הקבוצה לסיבוב השלישי. טנריפה הוגרלה בסיבוב הראשון נגד אוסר מצרפת וסיימה איתה ב 2-2 במשחק הראשון, בגומלין ניצחה טנריפה 0-1.
בסיבוב השני פגשה הקבוצה את אולימפיאוקס מיוון טנריפה ניצחה במשחק הראשון 1-2 ובגומלין נוצחה 3-4, טנריפה עלתה בזכות שערי חוץ לשמינית הגמר שם פגשה את יובנטוס האיטלקית, טנריפה נוצחה במשחק הראשון 0-3, במשחק הגומלין ניצחה טנירפה 1-2 וטנריפה סיימה את דרכה באירופה.
הופעתה השנייה באירופה הייתה בעונת 1996/1997, טנריפה הוגרלה בסיבוב הראשון נגד מכבי תל אביב וגברה עליה במשחק הראשון 2-3, במשחק הגומלין באצטדיון ר"ג הסתיים המשחק בשוויון 1-1 וטנריפה עלתה לסיבוב השני, שם פגשה את לאציו האיטלקית. טנריפה הפסידה במשחק הראשון 0-1 אבל ניצחה בגומלין 3-5 ועלתה לשמינית הגמר בו הוגרלה לשחק נגד פיינורד ההולנדית. המשחק הראשון הסתיים בתוצאה 0-0, אך, טנריפה ניצחה בגומלין 2-4 ועלתה לרבע הגמר בו פגשה את ברונדבי הדנית. טנריפה הפסידה במשחק הראשון 0-1 אבל ניצחה בגומלין 0-2 ועלתה לחצי גמר גביע אופ"א שם הודחה בידי שאלקה 04 הגרמנית, טנריפה ניצחה במשחק הראשון 0-1 אבל הפסידה בגומלין 0-2 וסיימה בכבוד את חלקה בגביע אופ"א. מאז לא חזרה הקבוצה לאירופה.
הערות שוליים

↑  "Instalaciones" (בספרדית). CD Tenerife. נבדק ב-26 בספטמבר 2020. {{cite web}}:  (עזרה)
טנזור אנטי-סימטרי

במתמטיקה, טנזור אנטי-סימטרי הוא טנזור שעבורו החלפת זוג אינדקסים מחליפה את הסימן; לכן מתקיים  \ T_{\sigma (\mu _{1})...\sigma (\mu _{n})}={\mbox{sign}}(\sigma )T_{\mu _{1}...\mu _{n}} לכל תמורה  \ \sigma . מטריצה אנטי-סימטרית היא טנזור אנטי-סימטרי דו-ממדי.
לדוגמה, טנזור לוי-צ'יויטה וטנזור השדה האלקטרומגנטי הם טנזורים אנטי-סימטריים.
יוסי בבליקי

ערך זה עוסק במוזראי ישראלי. אם התכוונתם לאב בית דין ירושלים, ראו .
| --- | --- |

בהופעה בירושלים, יוני 2007
 לידה:  23 בדצמבר 1964 (בן 59) 
 מוקד פעילות:  ישראל 
 שפה מועדפת:  עברית 
 www.babliki.com
 
יוסי בבליקי (נולד בתל אביב ב־23 בדצמבר 1964) הוא זמר-יוצר ומוזיקאי ישראלי. סולן ומנהיג להקת פונץ'. תקליט הסולו הראשון שלו "אלבום המצעדים" מ-1996 נבחר על ידי ידיעות אחרונות לאחד מ-100 האלבומים העבריים הטובים ביותר בכל הזמנים ובעיתון "העיר" בחרו בו כאחד מ-20 האלבומים הטובים ביותר של שנות ה-90. בבליקי כותב מוזיקה למחול ולקולנוע. עורך ומגיש תוכניות ב"רדיו מהות החיים".
עם להקת פונץ'

פונץ' (1991)
הצוללת (1992)
דנה ראתה עב"מ (2002)
פינוקיו (2007)
חור בשמיים כחולים (2010 - כפול, בהופעה חיה)
רמז לעתיד (2012)
סולו

אלבום המצעדים (1996)
הגברת עם היהלומים (2004)
בגיל 15 אבא קנה פסנתר (יוסי בבליקי במרכז עינב) (2004)
האגרוף (2011)
האם כבר הגעתי לפה (2019)
חלומות חלק א (2022)
דצמבר

דצמבר 1 / שרמן בחורף (2005)
דצמבר 2 (2010)
הערות שוליים

↑  דפנה ארד, רדיו אינטרנט: בלי הפרעות בתדר, באתר הארץ, 16 בנובמבר 2010
↑  פונץ', חדשות, 7 בספטמבר 1988
עמית שהם, רק שלא יתחיל עם איבונה, חדשות, 21 באוקטובר 1990
↑  איתמר זהר, הכאב הגדול בשירו של יוסי בבליקי, באתר הארץ, 24 באוגוסט 2016
↑  תימורה לסינגר, ‏היה יוסי, באתר גלובס, 23 ביוני 2016
↑  האלבום החדש של "פונץ'" בחנויות, באתר הארץ, 9 באוגוסט 2002
↑  גידי אביבי, הגרסה הספקנית של התקווה, באתר הארץ, 16 באוגוסט 2002
↑  בן שלו, לשקר אין רגליים, באתר הארץ, 23 בינואר 2007
↑  נויה כוכבי, להקת "פונץ'" תוציא בחודש הבא אלבום הופעה כפול, באתר הארץ, 31 בדצמבר 2009
↑  המלצות לסוף השבוע, באתר הארץ, 1 בינואר 2008
↑  עכבר העיר, המלצה יומית: מאיר אריאל חי בירושלים, באתר הארץ, 21 באפריל 2009
↑  בן שלו / נויה כוכבי, פונץ': בין היפה והפגום, באתר הארץ, 27 בינואר 2010
↑  אבישי מתיה, ‏כמה טוב, כמה יוסי, באתר גלובס, 5 בספטמבר 2011
נויה כוכבי, אלבום סולו שלישי ליוסי בבליקי, באתר הארץ, 30 בדצמבר 2008
מיכאל רורברגר, עכבר העיר, יוסי בבליקי: "תל אביב היא עיר שכבושה מטבעה", באתר הארץ, 14 ביוני 2011
↑  אורי זר אביב, המחאה של להקת "פונץ'", באתר הארץ, 1 בינואר 2013
מיכאל רורברגר, עכבר העיר, בא בלילה: הנשמה הגדולה של פונץ', באתר הארץ, 13 בינואר 2013
↑  תימורה לסינגר, ‏ד"ר בבליקי: כדאי להתמכר לאלבום החדש של יוסי בבליקי, באתר גלובס, 9 בינואר 2020
| --- | --- |
בקרת זהויות :  NLI: 987007300113105171  MusicBrainz: c4c132c0-e6f8-4fb5-85e2-60445f1f3ff1  VIAF: 297681247   WorldCat (עם VIAF): 297681247
טטיאנה שבצובה

| --- | --- |

 לידה:  22 ביולי 1969 (בת 55) Kozelsk, רוסיה 
 מדינה:  רוסיה 
 השכלה:  אוניברסיטת סנקט פטרבורג לכלכלה 
 דרגה:  1st class Active State Councillor of the Russian Federation 
 עיטורים
 עיטור אלכסנדר נבסקי (2017)  כלכלן כבוד של הפדרציה הרוסית (2006)  עיטור הכבוד של הפדרציה הרוסית (2007)  Medal "For Labour Valour"  מדליית "קולונל-גנרל דוטוב"  מדליה לחיזוק אחוות הנשק  Medal for Participation in Victory Day Military Parade  עיטור הידידות (רוסיה)  עיטור ההצטיינות למען המולדת דרגה רביעית  מדליה על הישגים למען המולדת דרגה שנייה  מדליה להנצחת 300 שנים לייסוד סנקט פטרבורג  מדליה להחזרת חצי האי קרים לרוסיה  פרס הפדרציה הרוסית 
 
טטיאנה שבצובה (ברוסית: Татьяна Шевцова; נולדה ב-22 ביולי 1969) היא מדינאית רוסייה, סגנית שר ההגנה בשנים 2010–2024.
ביוגרפיה

שבצובה נולדה בשנת 1969 בקוזלסק, ברית המועצות. היא למדה ואחר כך סיימה את לימודיה במכון לנינגרד למימון וכלכלה בשנת 1991. מאותה שנה ואילך עבדה כגובת מס עבור שירות המיסים הפדרלי של הפדרציה הרוסית .
החל מ-4 באוגוסט 2010 מכהנת כסגנית שר ההגנה של הפדרציה הרוסית, עם אחריות על כספי משרד ההגנה. כתב העת פורבס כלל אותה ברשימת אנשי הכוח העשירים ביותר ברוסיה (מקום 13 בשנת 2013).
הערות שוליים

↑  "Tatiana Shevtsova". Ministry of Defence of the Russian Federation. נבדק ב-26 ביולי 2013. {{cite web}}:  (עזרה)
↑  Osipov, Ivan. "Декларации-2013: 20 самых богатых силовиков России". Forbes. אורכב מ-המקור ב-2016-07-02. נבדק ב-2020-05-11.
| --- | --- |
בקרת זהויות :  VIAF: 6338155286624587180003   WorldCat (עם VIAF): 6338155286624587180003 
ערך זה הוא קצרמרבנושא פוליטיקאים ובנושא רוסים. אתם מוזמנים לתרום לוויקיפדיה ו.
חסימה דלקתית של הסימפונונות

| --- | --- |

צילום CT ברזולוציה גבוהה של החסימה הדלקתית בסימפונונות. הצילום מראה אוויר לכוד בריאה והתעבות של דרכי הנשימה.
 שמות נוספים:  "ריאת הפופקורן"
 תחום:  פולמונולוגיה
 מיקום אנטומי:  סמפונית 
 שכיחות:  נדיר
 סיבות:  זיהום בדרכי הנשימה, שאיפת גזים רעילים, תגובה לאחר השתלת מח עצם או לאחר דחיית איברים שהושתלו
 תסמינים:  חסימה והרס של דרכי הנשימה הקטנות בריאות (הסימפונונות)
 אבחון:  מערך מבוקר של מגוון בדיקות ריאה, ביופסיית ריאה וצילומים (רנטגן וטומוגרפיה-ממוחשבת)
 טיפול:  מתן תרופות וסטרואידים, פיזיותרפיה נשימתית, השתלת ריאה
 מניעה:  הפחתת השימוש בחומרי טעם וריח
 פרוגנוזה:  ברוב המקרים אינה טובה
 קישורים ומאגרי מידע
 MeSH:  D001989
 
חסימה דלקתית של הסימפונונות (באנגלית: Bronchiolitis obliterans) היא מחלה ריאתית כרונית, הנגרמת כתוצאה מהרס של דרכי הנשימה הקטנות ביותר בריאות (ברונכיוליטיס), לרוב ההרס נגרם בעקבות זיהום בדרכי הנשימה. מחלה זו אינה הפיכה, ולכן עם התקדמות המחלה הטיפולים בה מחריפים, ואף יכולים להגיע עד לצורך בהשתלת ריאה. ברוב המקרים התוצאות של המחלה אינן חיוביות, והסובלים ממנה מגיעים למצב של גסיסה או מוות תוך חודשים ספורים, או במקרה הטוב תוך מספר שנים מרגע הופעתה. מחלה זו היא נדירה יחסית באוכלוסייה. היא מצויה בשכיחות די גבוהה בקרב אוכלוסיית האנשים שעברו השתלת ריאה- כ-75% לוקים בה בתקופת העשור של ההשתלה. כמו כן, היא מצויה בשכיחות של 10% בקרב אנשים שעברו השתלת מח עצם. האבחנה הראשונית של המחלה החלה לצוץ שנת 1956, אך היא הוגדרה ואובחנה באופן מובהק רק בשנת 1981.
תסמינים וסימפטומים

המחלה מאופיינת בחסימה קבועה של דרכי הנשימה שכתוצאה ממנה מופיעות צלקות ודלקות בדרכי הנשימה. תופעות אלה מביאות לקוצר נשימה חמור, שיעול יבש, תחושת עייפות וצפצופים בעת הנשימה. בנוסף המחלה מקטינה את נפח הנשימה המאומצת ואת הזרימה של האוויר הננשף באופן דרסטי. אחוז הנפח הננשף באופן מאומץ אצל אדם בריא הוא 80% בעוד שאצל אדם הסובל מהחסימה הכרונית בסימפונונות נע בין 16% ל-21% בלבד. רוב הסימפטומים יופיעו באופן הדרגתי עם החמרתה של המחלה, עם זאת, במקרים מסוימים תירשם ירידה דרסטית במחלה ובהתאם גם התסמינים יופיעו באופן פתאומי.